Неколико корака до великих теорема Еуклидске геометрије

 Може ли се Еуклидска геометрија и њене највеће теореме испричати у једном петочасовном предављу, подразумевајући само знања ученика 7. разреда?

 Када смо довољно креативни - то је могуће и то ћемо урадити на овом предавању које је намењено свима који би да освеже и продубе своје разумевање елементарне геометрије. Крећемо од теореме о симетрали угла, Чевијеве и Менелајеве теореме које доказујемо на врло елегантан начин користећи површину троугла, а затим настављамо са значајним тачкама и Ојлеровом правом и кругом троугла. Потом користећи ова тврђења доказујемо Папосову, Паскалову и Бријаншонову теорему, из њих мање познату Брокареву теорему за тетивни четвороугао.

 Геометрија је област у којој визуелизација и математичка елеганција избијају у први план, а на овом предавању ћемо видети како да наш осећај за планиметрију брзо подигнемо на дубљи ниво разумевања.